રાજકોટ એટલે રંગીલુ શહેર, અહિંયા સામાન્ય દિવસોમાં પણ તહેવાર જેવો માહોલ જોવા મળે છે. એમાં પણ જયારે દિવાળી નજીક આવી રહી હોય ત્યારે અહિંયાની રોશનીમાં ચાર ચાંદ લાગી જાય છે. રાજકોટીયન્સ લોકો જે રીતે તહેવારો ઉજવામાં અગ્રેસર રહે છે. એવી જ રીતે રજાઓનો લાભ લઈ હરવા ફરવામાં પણ રાજકોટના લોકો હંમેશા તત્પર રહે છે. રાજકોટવાસીઓ એટલે ધંધાર્થીઓ માટેનો ધમધમાટ, ધંધાર્થી દિવાળી સુધી બેસુમાર વેપાર ધંધા બાદની રજાઓમાં હરવા ફરવા માટે ઉત્સુક રહે છે. દિવાળીઓની રજાઓમાં લોકો દાર્જીલીંગ, હરિદ્વાર, ભારતભરની પ્રખ્યાત સ્થળો ઉપરાંત બહારના દેશો દૂબઈ, થાઈલેન્ડ પણ જવાનું પસંદ કરે છે. તોઆ વર્ષે દિવાળીની રજાઓનાં માહોલમાં લોકો કેવા સ્થળોએ જવાનું પસંદ કરે છે. તેના વિશે આજના ખાસ અહેવાલમાં જણાવીએ.